b"\n_START_ARTICLE_\nPullassu\n_START_SECTION_\nHist\xc3\xb2ria\n_START_PARAGRAPH_\nL'any 1997 un col\xc2\xb7lectiu de joves de Torell\xc3\xb3 va comen\xc3\xa7ar a celebrar la Nit de Bruixes, un ritual m\xc3\xa0gic que permetia iniciar el Carnaval de Terra Endins. L\xe2\x80\x99any 2001 el col\xc2\xb7lectiu pullassu, va prendre la decisi\xc3\xb3 de refundar la festa. El ritual, que en els tres anys anteriors s\xe2\x80\x99havia realitza dalt d\xe2\x80\x99un escenari, passava a iniciar-se a la pla\xc3\xa7a Germ\xc3\xa0 Donat seguit d'una cercavila amb final a la Pla\xc3\xa7a Vella on s'hi realitzar\xc3\xa0 el ritual de la rauxa fins a l'actualitat. Tamb\xc3\xa9 aquell any, Margalef, que segons la llegenda \xc3\xa9s l\xe2\x80\x99\xc3\xbanic fill bastard del Rei Carnestoltes, va passar a representar-se en forma de gegant, de pr\xc3\xa0cticament tres metres d\xe2\x80\x99al\xc3\xa7ada. Va ser llavors, en instaurar el gegant i el seu membre viril, que la festa va canviar de nom i va passar a dir-se El Pullassu. L'any 2008, va tenir lloc un altre gir significatiu de la festa del pullassu, es celebrava el 10\xc3\xa8 aniverari, (Pullassu X+1), amb motiu d'aquesta celebraci\xc3\xb3, es van introduir elements importants a la festa com: la cobla Tarasca en directe, la Fortiana la marrana, els capgrossos, comparses durant la cercavila, aix\xc3\xad com canvis de gui\xc3\xb3 i de situaci\xc3\xb3 en el ritual. Actualment el Pullassu compta amb centenars de participants i s'estan preparant els actes de commemoraci\xc3\xb3 del 20\xc3\xa8 aniversari\n_START_SECTION_\nLes can\xc3\xa7ons\n_START_PARAGRAPH_\nEn l'actualitat es toquen en directe a la pla\xc3\xa7a les seg\xc3\xbcents can\xc3\xa7ons:\n_START_SECTION_\nBeguda t\xc3\xadpica\n_START_PARAGRAPH_\nL'apozema m\xc3\xa0gica \xc3\xa9s el beuratge resultant del ritual de la rauxa. A part d'aix\xc3\xb2, \xc3\xa9s una beguda real que es consumeix durant la nit, els ingredients de la qual sempre s\xe2\x80\x99han guardat en secret, aix\xc3\xad com la seva elaboraci\xc3\xb3. Es pot adquirir nom\xc3\xa9s a la barra de la pla\xc3\xa7a durant la nit del ritual del pullassu."